stanford-oval/wikipedia huggingface dataset:
Can’t Be Tamed
Listasijoitukset > Saavutukset

Australia – Platina
Irlanti – Platina
Brasilia – Platina
Kolumbia – Platina
Filippiinit – Platina
Espanja – Platina
Uusi-Seelanti – Kulta
Puola – Kulta
Portugali – Kulta
Cyrus esittämässä kappaletta "Liberty Walk" Gypsy Heart Tour -kiertueellaan.
Cyrus Gypsy Heart Tour -kiertueellaan. Kuvassa Cyrus esittää albumin samannimistä singleä.
Cyrus esittämässä kappaletta "Party in the U.S.A." Gypsy Heart Tour -kiertueellaan.
Cyrus esittämässä kappaletta "Robot" Gypsy Heart Tour -kiertueellaan.
Cyrus esittämässä kappaletta "Obsessed" Gypsy Heart Tour -kiertueellaan.
Cyrus esittämässä kappaletta "Who Owns My Heart" Gypsy Heart Tour -kiertueellaan.
Cyrus esittämässä kappaletta "Take Me Along" Gypsy Heart Tour -kiertueellaan.
Tadashi Yamashina

| Tadashi Yamashina> Henkilötiedot |
| --- | --- |
Syntynyt: 8. toukokuuta 1951 (ikä 73)
Kansalaisuus:   Japani
Tadashi Yamashina (s. 8. toukokuuta 1951 Chiba) on japanilainen entinen Toyotan Formula 1 -tallin tallipäällikkö. Yamashina toimi Toyotan tallipäällikkönä kesästä 2007 lähtien korvaten Tsutomu Tomitan. Ennen tallipäällikön pestiä hän toimi tallin moottoriurheiluosaston varapuheenjohtajana.
Käännös suomeksi
Moriteru Ueshiba

Moriteru Ueshiba vuonna 2013.
Moriteru Ueshiba (jap. 植芝 守央, Ueshiba Moriteru, s. 1951) on Kisshōmaru Ueshiban toinen poika ja Aikikai-aikidon nykyinen johtohahmo. Moriteru Ueshiba on harjoitellut useiden aikido-opettajien alaisuudessa, mutta etenkin hänen isänsä vaikutus on ollut vahva. Hänet nimitettiin vuonna 1986 Aikikai Hombu Dōjōn dōjō-chōksi eli johtajaksi. Isänsä kuoleman jälkeen hänet nimitettiin aikidon kolmanneksi dōshuksi eli ’tien vartijaksi’ tammikuussa 1999.
Moriteru Ueshiba kiertää eri puolilla maailmaa pitämässä harjoitusleirejä sekä pitämässä näytöksiä. Muutoin hän opettaa Aikikai Honbu Dōjōlla ja ohjaa sieltä käsin lajin kehitystä eri puolilla maailmaa. Moriteru Ueshiba on opiskellut taloutta Meijin yliopistossa, Tokiossa.
Tracy G

Tracy G (oik. Tracy Grijalva, s. 3. tammikuuta 1959 Whittier, Kalifornia, Yhdysvallat) on yhdysvaltalainen heavy metal -kitaristi. Parhaiten hänet tunnetaan  heavy metal -yhtye Dion kitaristina vuosilta 1993–1999.
Tracy oli aiemmin soittanut myös Dion yhtyeessä soittaneiden Jimmy Bainin ja Vinny Appicen kanssa WWIII-yhtyeessä (World War III). Hän näki vuonna 1993 lehdessä ilmoituksen, jossa Ronnie kertoi kokoavansa alkuperäisen yhtyeensä kokoon, mutta etsi uutta kitaristia. Hän sai kitaristin paikan jamiteltuaan koe-esiintymisessä Jimmyn ja Vinnyn kanssa.
Vaikka Tracy kehui Dion aiempia kitaristeja kuten Vivian Campbelliä ja Craig Goldya, hän halusi viedä yhtyeen musiikkia raskaampaan suuntaan, koska hänen mielestään Ronnien lauluäänellä musiikki ei voisi olla liian raskasta.
Vuonna 1999 Dion managerit ja levy-yhtiö halusivat yhtyeen palaavan klassiseen saundiinsa tyyliltään Ritchie Blackmoren kaltaisella kitaristilla. Tämän takia Craig Goldy palasi yhtyeen kitaristiksi ja Tracyn haluttiin jatkavan rytmikitaristina. Tracy ei pitänyt suunnitelmasta, minkä takia hän lähti yhtyeestä.
Diskografia > Dio

Strange Highways (1993)
Angry Machines (1996)
Inferno: Last in Live (1998)
Live in London, Hammersmith Apollo 1993 (2014)
Diskografia > Swift Kick

Long Live Rock (1984)
Diskografia > Rags

Tear 'Em Up (1988; uudelleenjulkaistu 2003)
Diskografia > WWIII

WWIII (1990)
Diskografia > Eightball Cholos

Satan's Whore (1996)
Diskografia > Tracy G

The G Factory (1997)
Compilation Volume I (1999)
Baron Von Troglenstein (1999)
A Spooky G X-Mas (2001)
Katt Gutt (2001)
Deviating From The Set List (2002)
Grijalva (2007)
A Frosty G Christmas (2009)
Volando (2017)
Anthology (2019)
Tarantula Ditch (2019)
Los Ojos Tristes (2020)
Diskografia > Tracy G & The B.M.B

Watch Out For The Cucui (1999)
Diskografia > Tracy G & Michael Beatty

Me, Myself, and The Rain (1999)
Diskografia > Tracy G & The Starr Track Vatos

Stripper Bootleg Live (2002)
Diskografia > The Tracy G Group

Nimetön albumi (2003)
Erector Pili (2006)
Controlled Chaos (2011)
TRAMP (2016)
Land of Make Believe (2018)
Diskografia > Driven

Work in Process (1999)
Citizen X (1999; uudelleenjulkaistu 2003)
Driven (promo-CD) (2000)
Self Inflicted (2001)
Diskografia > The Mark Bramlett Band

Fast Women and Slow Horses (2000)
Diskografia > Curly Fester and the Blues Quartet

...Live Sessions (2003)
Diskografia > Goaded

Goaded (2005)
To Die Is Gain (2008)
Aiheesta muualla

Tracy G:n kotisivut
| n k Dio |
| --- | --- |
 Ronnie James Dio  Craig Goldy  Rudy Sarzo  Simon Wright  Scott Warren   Vivian Campbell  Rowan Robertson  Doug Aldrich  Tracy G  Jimmy Bain  Teddy Cook  Jeff Pilson  Larry Dennison  Chuck Garric  Claude Schnell  Jens Johansson  Vinny Appice 
Studioalbumit:  Holy Diver  The Last in Line  Sacred Heart  Dream Evil  Lock Up the Wolves  Strange Highways  Angry Machines  Magica  Killing the Dragon  Master of the Moon 
Livealbumit:  Intermission  Inferno – Last in Live  Evil or Divine – Live In New York City  Holy Diver – Live 
Kokoelmat:  Diamonds: The Best Of Dio  Anthology  Master Series  The Very Beast of Dio  Anthology: Volume Two  Stand Up and Shout: The Dio Anthology 
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Joule

Joule (tunnus J) on SI-järjestelmässä työn ja energian yksikkö. Yksi joule on työ, joka tehdään, kun yhden newtonin suuruinen voima siirtää kappaletta yhden metrin matkan voiman suuntaan, tai tämän työn tekemiseen tarvittava energia. Samoin yksi joule vastaa yhden ampeerin sähkövirran ajamista yhden ohmin resistanssin läpi yhden sekunnin ajan, tai yhden watin teholla työskentelyä yhden sekunnin ajan. Yksikkö on nimetty fyysikko James Prescott Joulen mukaan.
Joule vastaa muita yksiköitä seuraavasti; ensin SI-järjestelmän perusyksikköinä, sitten muina SI-yksikköinä:
{\rm {J={}{\rm {{\frac {kg\cdot m^{2}}{s^{2}}}=N\cdot m={\rm {Pa\cdot m^{3}={}{\rm {W\cdot s=C\cdot V}}}}}}}}
jossa kg on kilogramma, m on metri, s on sekunti, N on newton, Pa on pascal, W on watti, C on coulombi ja V on voltti.
Joule korvaa vanhentuneet energian yksiköt, kuten kalorin.
Sähkön energiamäärää mitataan usein joulen sijaan kilowattitunteina (tunnus kWh tai kW·h).
Yhden joulen energialla voi nostaa n. 102 gramman painoisen omenan metrin korkeuteen maan painovoimakentässä (putoamiskiihtyvyys ≈  9,81 m/s²).
SI-kertoimet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kerroin | Nimi | Tunnus |  | Kerroin | Nimi | Tunnus |
| 100 | joule | J |  |   |   |   |
| 101 | dekajoule | daJ |  | 10−1 | desijoule | dJ |
| 102 | hehtojoule | hJ |  | 10−2 | senttijoule | cJ |
| 103 | kilojoule | kJ |  | 10−3 | millijoule | mJ |
| 106 | megajoule | MJ |  | 10−6 | mikrojoule | μJ |
| 109 | gigajoule | GJ |  | 10−9 | nanojoule | nJ |
| 1012 | terajoule | TJ |  | 10−12 | pikojoule | pJ |
| 1015 | petajoule | PJ |  | 10−15 | femtojoule | fJ |
| 1018 | eksajoule | EJ |  | 10−18 | attojoule | aJ |
| 1021 | tsettajoule | ZJ |  | 10−21 | tseptojoule | zJ |
| 1024 | jottajoule | YJ |  | 10−24 | joktojoule | yJ |
| 1027 | ronnajoule | RJ |  | 10−27 | rontojoule | rJ |
| 1030 | kvettajoule | QJ |  | 10−30 | kvektojoule | qJ |
Aiheesta muualla

Wikimedia Commonsissa on kuvia tai muita tiedostoja aiheesta .
Yksiköiden muunnosohjelma (englanniksi)
Ukrajinske radio

| Ukrajinske radio |
| --- | --- |

Yritysmuoto:  valtionyritys
Perustettu:  16. marraskuuta 1924
Puheenjohtaja:  Dmytro H’orkin
Kotipaikka:   Kiova, Ukraina
Tuotteet:  yleisradiotoiminta
Emoyhtiö:  Suspilne
Omistaja:   Ukrainan valtio
Kotisivu:  https://suspilne.radio/
Infobox OKVirheellinen NIMI-arvo: 
Ukrajinske radio (ukr. Українське радіо, ’ukrainalainen radio’) on Ukrainan valtion julkisrahoitteinen radioyhtiö.
Vuoteen 2015 asti radiotoiminta oli itsenäistä ja suurilta osin oligarkkien hallussa. Verh’ovna Rada sääti kuitenkin tuolloin lain, jonka nojalla paikalliset valtion omistamat radio- ja televisioasemat organisoitiin uudelleen yhden valtionyhtiön eli Suspilnen alaisuuteen. Keskustelua tällaisen yrityksen perustamisesta oli käyty jo 1990-luvun lopulta alkaen, mutta asialle ei juurikaan ollut tehty mitään. Yleisradioyhtiö koostuu televisio-, radio- ja tuotantoyhtiöstä. Lakimuutos astui voimaan tammikuussa 2017. Laissa määrättiin myös, että koko valtionyrityksen budjetti olisi 0,2 prosenttia valtion budjetista.
Ukrainassa on vuodesta 1994 lähtien vietetty Radio-, televisio- ja viestintätyöntekijöiden päivää 16. marraskuuta sen kunniaksi, että tuona päivänä, vuonna 1924, Harkovassa kuultiin ensimmäinen Ukrajinske radion lähetys.
Vuodesta 1929 lähtien radion alaisuudessa on toiminut oma Ukrainan radion sinfoniaorkesteri, jonka kuuntelijaluvut lasketaan tuhansissa. Alkuvaiheessa sen muusikot tulivat lähes yksinomaan Harkovasta.
Yhtiön kanavia on voinut vuodesta 2018 lähtien voinut kuunnella sekä iOS- että Android-käyttöjärjestelmille saatavien älypuhelinsovellusten kautta.
Kanavat ja organisaatio

Kotimaiselle yleisölle kanavia yhtiöllä on yhteensä kolme. Näiden lisäksi on myös erillinen ulkomaisille suunnattu monikielinen kanava.
| Logo | Nimi | Lyhenne | Aihealue |
| --- | --- | --- | --- |
|  | Ukrajinske radio | UR-1 | uutiset ja ajankohtaisohjelmat |
|  | Radio Promin | UR-2 | musiikki ja puheohjelmat |
|  | Radio Kultura | UR-3 | kulttuuri |
Vuodesta 2017 lähtien yhtiön johdossa on toiminut Dmytro H’orkin.
Muurame

| Muurame |
| --- | --- |

 vaakuna :  sijainti 
Sijainti:  62°08′N, 025°40.5′E
Maakunta:  Keski-Suomen maakunta
Seutukunta:  Jyväskylän seutukunta
Kuntanumero:  500
Hallinnollinen keskus:  Muuramen kirkonkylä
Perustettu:  1921
Kokonaispinta-ala:  194,06 km² 283:nneksi suurin 2022 
– maa:  144,06 km²
– sisävesi:  50,00 km²
Väkiluku:  10 599 91:nneksi suurin 31.12.2024 
– väestötiheys:  73,57 as./km² (31.12.2024)
Ikäjakauma:  2020 
– 0–14-v.:  21,5 %
– 15–64-v.:  59,7 %
– yli 64-v.:  18,8 %
Äidinkieli:  2023 
– suomenkielisiä:  97,9 %
– ruotsinkielisiä:  0,2 %
– muut:  2,0 %
Kunnallisvero:  6,9 % 294:nneksi suurin 2025 
Kunnanjohtaja:  Jarkko Määttänen
Hallituksen puheenjohtaja:  Mika Ilvesmäki
Kunnanvaltuusto:  35 paikkaa
– puheenjohtaja:  Ville Väyrynen
  2021–2025   • Kesk.   • Kok.   • SDP   • PS   • Vihr.   • Vas.   • KD:   10 9 7 4 3 1 1
www.muurame.fi
Infobox OKNimi-testi OK: 
Muuramen kirkko (Alvar Aalto 1929).
Muurame on Suomen kunta, joka sijaitsee Keski-Suomen maakunnassa Päijänteen pohjoispään länsipuolella, Jyväskylän keskustasta etelään.
Aiemmin Muurame kuului Korpilahteen, mutta jo 1810-luvun lopulla esitettiin, että se eroaisi siitä. Senaatin vuoden 1917 lopulla tekemän päätöksen johdosta Muuramen kunta erosi Korpilahden kunnasta vuonna 1921. Säynätsalon kunta erosi Muuramesta vuonna 1924 sen johdosta, että Muurame ei säynätsalolaisten mukaan riittävästi huolehtinut heidän alueensa kehityksestä, vaikka sieltä tuli yli puolet Muuramen kunnan verotuloista. Vuonna 1969 Muuramen väkiluku oli 3 364 henkeä.
Vuoden 2017 lopulla Muuramessa oli 10 095 asukasta. Kunnan pinta-ala on 194,06 km², josta 50,00 km² on sisävesiä. Väestötiheys on 73,6 asukasta/km². Nykyisin Muuramella on yhteistä maarajaa ainoastaan Jyväskylän kanssa. Ennen vuotta 2009 rajanaapureita olivat Jyväskylän lisäksi Jyväskylän maalaiskunta ja Korpilahti sekä ennen vuotta 1993 Säynätsalo. Säynätsalo yhdistyi Jyväskylän kaupunkiin vuonna 1993, Jyväskylän maalaiskunta ja Korpilahti puolestaan vuonna 2009. Yhteistä vesirajaa Muuramella on edelleen paitsi Jyväskylän myös Toivakan kanssa.
Muurame on asukasluvultaan nopeasti kasvava ja muutenkin hyvin menestyvä kunta. Sille on etua sijainnista Jyväskylän naapurissa. Muuramessa asukkaiden koulutustaso on korkeimpia Suomessa. Esimerkiksi insinöörin koulutuksen saaneita kunnassa on väkilukuun suhteutettuna toiseksi eniten Suomessa, heti Espoon jälkeen.
Muurame valittiin 2002 Suomen luovimmaksi kunnaksi ja 2004 Suomen yrittäjäystävällisimmäksi kunnaksi. Yksi tärkeimmistä nähtävyyksistä on arkkitehti Alvar Aallon (1898–1976) suunnittelema Muuramen kirkko (1926–1929).
Maantiede ja luonto

Muuramessa on kaksi taajamaa – keskusta ja Kinkomaa. Suurin osa muuramelaisista asuu näissä. Kirkonkylä sijaitsee Muuratjärven ja Päijänteen välissä Muuramenjoen molemmin puolin. Muuramen asuinalueita ovat keskusta, Jaakkola, Tervamäki, Verkkoniemi, Velkapohja, Kotiranta, Paavalinvuori, Vuorenlahti, Hautalanmäki, Rajala, Pitkälä-Riihiniemi, Niittyaho, Kinkomaa, Isolahti, Vihtalahti, Saarenkylä, Rannankylä ja Valkola-Rajahonka.
Muuramessa on viisi rauhoitettua luonnonsuojelualuetta: Partastenmäen vanha metsä, Kustaanvuoren vanha metsä, Härköpohjan jalavalehto, Lullinvuori sekä Kuusimäen alue. Lisäksi Muuramessa on viisi luonnonmuistomerkkiä, jotka kaikki ovat isoja puita tai puuryhmiä. Natura-kohteita Muuramessa on viisi ja niiden yhteispinta-ala on 611 hehtaaria, mikä on 3,2 % kunnan kokonaispinta-alasta.
Tilavuudella mitattuna Suomen suurin kuusi kasvaa Kuusimäen luonnonsuojelualueella Muuramen Isolahden kylän ja Jyväskylän (ennen vuotta 2009 Jyväskylän maalaiskunnan) Vesangan kylän välillä. Paikalla on Kuusimäen vanhojen metsien suojelualue, joka on perustettu 1994.
Kirkonkylän reunalla sijaitsee Muuramen luontopolku, joka kiertää Muuramenjokea.
Maantiede ja luonto > Kylät ja kulmakunnat

Muuramessa on 2 henkikirjakylää (tieto vuodelta 1973):
Muurame
Muuratjärvi
Maantiede ja luonto > Taajamat

Vuoden 2022 lopussa Muuramessa oli 10 486 asukasta, joista 9 319 asui taajamissa, 1 086 haja-asutusalueilla ja 81:n asuinpaikat eivät olleet tiedossa. Muuramen taajama-aste on 89,6 %. Muuramen taajamaväestö jakautuu kolmen eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Muuramen kirkonkylä | 7 173 |
| 2 | Jyväskylän keskustaajama* | 1 910 |
| 3 | Sallaajärvet* | 236 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Kinkomaan taajama-asutus ei enää muodosta omaa taajamaansa vaan on kasvanut osaksi Jyväskylän keskustaajamaa, johon kuuluu Muuramesta lisäksi myös Sääksvuoren eteläpuolinen Valkolan asuinalue. Tilastokeskuksen määrittelemä Sallaajärvien taajama vastaa suurin piirtein Isolahden kylän keskusaluetta, mutta jatkuu myös hieman Jyväskylän Taka-Keljon puolelle.
Historia

n. 4000 eaa. Vanhimmat merkit asutuksesta nykyisellä Muuramen alueella.
1539 Vanhimpiin kuuluvia maakirjaan merkittyjä tietoja asutuksesta Muuramen alueella, joka kuului silloin Suur-Jämsään.
1851 Muuramenkosken saha perustetaan.
1863 Korpilahti, johon nykyinen Muuramen alue kuului, irtautui Suur-Jämsästä.
1921 Muurame eroaa Korpilahden kunnasta ja Muuramen kunta perustetaan.
1924 Säynätsalo eroaa Muuramesta.
Politiikka > Hallinto

Muuramen kunnanjohtaja on Jarkko Määttänen ja hallintojohtaja Riitta Sokka. Kunnanhallitukseen kuuluu yhdeksän jäsentä. Hallituksen puheenjohtaja on Mika Ilvesmäki.
Kunnanvaltuustossa on 35 paikkaa, joista kymmenen on keskustan ja yhdeksän kokoomuksen hallussa kaudella 2021–2025. Valtuuston puheenjohtajana toimii Ville Väyrynen.
Politiikka > Kuntaliitossuunnitelmat

Muuramen liittymisestä Jyväskylään on keskusteltu monta kertaa. Ensimmäisen kerran sitä esitettiin jo 1960-luvulla. Muina vaihtoehtoina esitettiin Korpilahden, Muuramen ja Säynätsalon yhdistämistä, Muuramen liittämistä Säynätsaloon niin, että kuntakeskuksena olisi ollut Säynätsalo, sekä liitosta jossa Muurame olisi jaettu Jyväskylän, Korpilahden ja Säynätsalon kesken. Muuramessa ajatukseen kuntaliitoksista, joissa Muuramen kunta häviäisi, on suhtauduttu yleensä enimmäkseen kielteisesti.
Talous

Vuonna 2015 kunnassa oli 2 722 työpaikkaa. Niistä 1,5 % oli alkutuotannossa (maa-, metsä- ja kalataloudessa), 59 % palveluissa ja 37 % jalostuksessa. Jalostuksen työpaikkojen osuus oli paljon suurempi kuin koko maassa keskimäärin (20,5 %).
Vuonna 2016 eniten yhteisöveroa maksaneet yritykset olivat kiukaita ja muita saunatuotteita valmistava Harvia, prosessiteollisuudessa tarvittavien tuotteiden ja palveluiden tuottaja John Crane Safematic ja ilmanvaihtojärjestelmien mittalaitteita valmistava HK Instruments.
Suurimmat työnantajat ovat John Crane Safematic Oy, SKF, Nokka-yhtiöt Oy, Harvia Oyj, Flex Link Automation Oy, Kytölä Oy, Muuratpuu Pohjonen Oy, Hakamet Oy, HK Instruments Oy, Sten&Co Oy Ab, Muuramen kunta, Kinkomaan sairaala, terveyskeskus ja Muuramen seurakunta.
Muuramen asuntokanta on 3 736, josta omakotiasuntoja 2 123, rivitaloasuntoja 690, kerrostaloasuntoja 865 ja muita asuntoja 58. Lisäksi kunnassa on 704 kesämökkiä.
Väestönkehitys

Vuoden 2017 loppupuolella Muuramen väestönkasvu oli suurinta suhteessa muihin Keski-Suomen kuntiin. Suurinta väestönkasvu oli Kinkomaan taajamassa. Vuosien 2013–2017 välillä Muuramen väkiluku kasvoi 523 hengellä, yhteensä noin 5,5 prosenttiyksikköä. Seuraavassa kuvaajassa on esitetty Muuramen väestönkehitys vuodesta 1930 lähtien.
| Muuramen väestönkehitys 1930–2020 |
| --- | --- | --- | --- | --- |
| Vuosi |  |  | Asukkaita |  |
| 1930 | 1930 |    | 2 420 | 2 420 |
| 1964 | 1964 |    | 3 121 | 3 121 |
| 1980 | 1980 |    | 4 799 | 4 799 |
| 1985 | 1985 |    | 5 715 | 5 715 |
| 1990 | 1990 |    | 6 580 | 6 580 |
| 1995 | 1995 |    | 7 254 | 7 254 |
| 2000 | 2000 |    | 8 101 | 8 101 |
| 2005 | 2005 |    | 8 672 | 8 672 |
| 2010 | 2010 |    | 9 256 | 9 256 |
| 2015 | 2015 |    | 9 791 | 9 791 |
| 2020 | 2020 |    | 10 129 | 10 129 |
Lähde: 1980–2015 Tilastokeskus; 1930–1964 Historian Suursanakirja.
Kulttuuri > Seurakunnat

Vuoden 2018 aluejaon mukaan Muuramessa on seuraavat Suomen evankelis-luterilaisen kirkon seurakunnat:
Muuramen seurakunta
Suomen ortodoksisen kirkon seurakunnista Muuramen alueella toimii Jyväskylän ortodoksinen seurakunta.
Kulttuuri > Urheilu

Tunnetuin muuramelainen lienee Mikko Ronkainen, kumparelaskun maailmanmestari ja olympiahopeamitalisti, jolla on nimikkorinne laskettelukeskus Riihivuoressa. Myös tunnettuja muuramelaisia urheilijoita ovat Emilia Nyström ja Erika Nyström, jotka ovat voittaneet rantalentopallossa kaksi kertaa nuorten Euroopan mestaruuden sekä aikuisten EM-kisoissa pronssia. Nyströmien EM-mitali on edelleen Suomen lentopallohistorian ainoa aikuisten arvokisamitali.
Seuraurheilun puolella paikkakunnan lippulaiva on lentopallojoukkue Muuramen Lentopallo, joka on pelannut   korkeimmalla sarjatasolla Lentopallon SM-liigassa kaikkiaan 13 vuotta. Joukkueen paras sijoitus SM-liigassa on 6. sija kaudelta 2011–2012.
Muuramen Yrityksellä on aktiivista juniorijalkapallo- sekä -salibandytoimintaa. Seuran miehet pelaavat jalkapalloa 5. divisioonassa.
Kulttuuri > Tapahtumat

Kesäkuun alkupuolella Muuramessa järjestetään vuosittaiset Muurame-päivät, jossa on konsertteja ja taidenäyttelyitä.
Muuramessa järjestetään vuosittain Naamat-niminen rockfestivaali, joka pienuudestaan huolimatta on kerännyt valtakunnallista kulttimainetta.kenen mukaan?
Kulttuuri > Ruokakulttuuri

Muuramen pitäjäruoaksi nimettiin 1980-luvulla tappaiskeitto.
Kulttuuri > Tunnettuja henkilöitä

Tämä on luettelo tunnetuista henkilöistä, jotka ovat kotoisin Muuramesta tai ovat asuneet Muuramessa.
| Henkilö | Titteli | Lisätiedot | Lähteet |
| --- | --- | --- | --- |
| Haapakoski, Sara | tubettaja | Asui Muuramessa valmistuessaan ylioppilaaksi Jyväskylän Lyseon lukiosta vuonna 2018. |  |
| Kiramo, Arttu | kumparelaskija | kumparelaskija |  |
| Kuula, Toivo | säveltäjä | Muuratjärven Alhonsaaressa oli hänen kesänviettopaikkansa. |  |
| Lauttamus, Niilo | sotakirjailija | Asui Kinkomaalla. |  |
| Linjama, Jaakko | säveltäjä | Paitsi että asui ja opetti Muuramessa, toimi myös seurakunnan sivutoimisen kanttorin virassa. Hän sävelsi vuoden 1952 kesäolympialaisten hymnin Kirkonkylän koulun opettajan asunnossa. Hänet on haudattu kunnan hautausmaalle. |  |
| Nyström, Emilia | rantalentopalloilija | On syntynyt Muuramessa vuonna 1983. |  |
| Nyström, Erika | rantalentopalloilija | On syntynyt Muuramessa vuonna 1983. |  |
| Pesonen, Harri |  jääkiekkoilija  olympiavoittaja  | On syntynyt Muuramessa vuonna 1988. |  |
| Pesonen, Jussi | jääkiekkoilija | On syntynyt Muuramessa vuonna 1979. |  |
| Ronkainen, Mikko |  freestylehiihtäjä  olympiamitalisti  | On syntynyt Muuramessa vuonna 1978. |  |
| Salmela, Jukka | näyttelijä | Syntyi Muuramessa vuonna 1960. |  |
| Salonen, Aleksi | jääkiekkoilija | On kotoisin Kinkomaalta, jossa hän syntyi vuonna 1993. |  |
| Salonen, Jimi | freestylehiihtäjä | On syntynyt Muuramessa vuonna 1994. |  |
| Ulmala, Risto | kestävyys- ja maastojuoksija | Muutti valmennusuransa jälkeen kotiseudulleen Muurameen vuonna 2008 ja ryhtyi yrittäjäksi. |  |
| Virtanen, Irja | kirjailija | Asui nuoruusvuosinaan 1930-luvulla Muuramessa, koska hänen perheensä hankki paikkakunnalta pientilan. |  |
Etäisyyksiä

Jyväskylä: 13 km
Jämsä: 42 km
Toivakka: 49 km
Tampere: 140 km
Lahti: 158 km
Helsinki: 260 km
Aiheesta muualla

Kuvia tai muita tiedostoja aiheesta Muurame Wikimedia Commonsissa
Muuramen kunnan kotisivut
Tilastokeskus – Muuramen avainluvut
Jyväskylän seutu
| n k Keski-Suomen maakunnan kunnat |
| --- | --- |
Nykyiset kunnat:  Hankasalmi  Joutsa  Jyväskylä  Jämsä  Kannonkoski  Karstula  Keuruu  Kinnula  Kivijärvi  Konnevesi  Kyyjärvi  Laukaa  Luhanka  Multia  Muurame  Petäjävesi  Pihtipudas  Saarijärvi  Toivakka  Uurainen  Viitasaari  Äänekoski 
Entiset kunnat:  Jyväskylän maalaiskunta  Jämsänkoski  Konginkangas  Korpilahti  Koskenpää  Kuorevesi  Leivonmäki  Längelmäki (osa)  Pihlajavesi  Pylkönmäki  Sumiainen  Suolahti  Säynätsalo  Äänekosken maalaiskunta 
| Auktoriteettitunnisteet  |
| --- | --- |
Kansainväliset:  FAST 2  ISNI 2  VIAF 2 
Kansalliset:  Israel 2  Suomi (KANTO)  Yhdysvallat 2 
Maantieteelliset:  MusicBrainz area 
Henkilöt:  Yle  Uppslagsverket Finland 
Muuramenjoen luontopolku
Muuramen kulttuurikeskus
Muuramessa järjestettiin vuonna 2010 Suomen rallin testierikoiskoe. Jari-Matti Latvala, Suomen rallin 2010 voittaja, ajamassa Focustaan Rannankylän testierikoiskokeella Muuramessa.
Suspilne

| Suspilne Natsionalna suspilna teleradiokompanija Ukrajiny |
| --- | --- |

Yritysmuoto:  valtionyritys
Perustettu:  19. tammikuuta 2017
Kotipaikka:  Kiova, Ukraina
Toimiala:  kansallinen yleisradiotoiminta
Omistaja:  Ukrainan valtio
Kotisivu:  suspilne.media
Infobox OKVirheellinen NIMI-arvo: 
Suspilne (ukr. Суспільне, suom. 'julkinen'), täydellisemmin Natsionalna suspilna teleradiokompanija Ukrajiny (ukr. Національна суспільна телерадіокомпанія України) on Ukrainan kansallinen yleisradioyhtiö. Se rekisteröitiin 19. tammikuuta 2017 ja edustaa Ukrainaa Euroopan yleisradiounionissa (EBU).
Suspilnen logo (ukrainaksi).
Vuosi yhtiön perustamisen jälkeen raportoitiin, että valtion yhtiölle varaama budjetti ei vielä kattanut läheskään kaikkia yhtiön tarpeita.  Britannian yleisradioyhtiö BBC on osaltaan ollut tukemassa Suspilnen toiminnan ajanmukaistamista. Yleisradioyhtiöllä on omat televisio- ja radiotoiminnan yhtiönsä. Suspilne toimii internetissä uutissivuston sekä netissä suoratoistettavien radio- ja televisiolähetysten välityksellä. Vuonna 1929 perustettu Ukrainan radion sinfoniaorkesteri on Susplinen osa.
Televisiokanavat ovat:
Peršyi (ukr. Перший, 'ensimmäinen'), Peršyi
Suspilne Kultura, Suspilne Kultura
Suspilne Sport, Suspilne Sport
Suspilnen alueelliset tv-kanavat: «Суспільне Вінниця», «Суспільне Дніпро», «Суспільне Донбас», «Суспільне Житомир», «Суспільне Запоріжжя», «Суспільне Івано-Франківськ», «Суспільне Київ», «Суспільне Крим», «Суспільне Кропивницький», «Суспільне Луцьк», «Суспільне Львів», «Суспільне Миколаїв», «Суспільне Одеса», «Суспільне Полтава», «Суспільне Рівне», «Суспільне Суми», «Суспільне Тернопіль», «Суспільне Ужгород», «Суспільне Харків», «Суспільне Херсон», «Суспільне Хмельницький», «Суспільне Черкаси», «Суспільне Чернівці», «Суспільне Чернігів»
Radiokanavat:
Ukrajinske radio, Ukrajinske radio
Radio Promin, Radio Promin
Radio Kultura, Radio Kultura
Radio Ukraine International, Radio Ukraine International
Radio Totška, Radio Totška
Aiheesta muualla

Yhtiön kotisivut (ukrainaksi) (suspilne.media)